69. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ.1028 της 7/11 Νοεμ.1977 (ΦΕΚ Α΄ 345) Περί ιδρύσεως τακτικής έδρας Β΄ Οργανώσεως και Διοικήσεως Επιχειρήσεων και συστάσεως θέσεων διδασκάλων Ξένων Γλωσσών εις την Ανωτάτην Βιομηχανικήν Σχολήν Θεσσαλονίκης. Άρθρον 1. Ιδρύεται εις την Ανωτάτην Βιομηχανικήν Σχολήν Θεσσαλονίκης τακτική έδρα Β΄ Οργανώσεως και Διοικήσεως  Επιχειρήσεων, έχουσα ως περιεχόμενον το υπό της υπ’ αριθ.138574/1963 (ΦΕΚ 582/Β΄) αποφάσεως του Υπουργού Εθνικής Παιδείας και Θρησκευμάτων οριζόμενον, προσέτι δε εξέτασιν των αρχών διοικήσεως, θεωριών και λειτουργιών εις οργανισμούς όλων των τύπων, ανάλυσιν των συγχρόνων εννοιών και τεχνικών περί  λήψεως αποφάσεων του σχηματισμού στρατηγικής εις τα κύρια οικονομικά, τεχνολογικά, πολιτικά και κοινωνικά προβλήματα, τα οποία επηρεάζουν το σύγχρονον διοικητικόν στέλεχος, ανάλυσιν των προβλημάτων των σχέσεων προσωπικού, προσέλκυσιν, επιλογήν, ανάπτυξιν, διατήρησιν  και χρησιμοποίησιν του προσωπικού, διοίκησιν μικρών επιχειρήσεων θεωρίας ανοικτών συστημάτων, κυβερνητικήν, γενικά συστήματα κλπ. (Αντί για τη σελ.718,225)  Σελ. 718,225(α) Τεύχος Θ22-Σελ.85 539 Πανεπιστήμια Πειραιώς-Μακεδονίας 31.Θ.δ.62-69 Το ανωτέρω περιεχόμενον ορίζεται και δια την εις την αυτήν Σχολήν υφισταμένην τακτικήν έδραν Οργανώσεως και Διοικήσεως Επιχειρήσεων, προσονομαζομένην «τακτική έδρα Α΄ Οργανώσεως και Διοικήσεως Επιχειρήσεων». Άρθρον 2. Συνιστώνται εις την Ανωτάτην Βιομηχανικήν Σχολήν Θεσσαλονίκης δύο (2) θέσεις διδασκάλων Αγγλικής Γλώσσης επί βαθμοίς 7ω-3ω, προστιθέμεναι εις τας δια του Β.Δ. 3/1973 (ΦΕΚ 1 τ.Α΄) υφισταμένας τοιαύτας. Εις τον Υπουργόν Εθνικής Παιδείας και Θρησκευμάτων, ανατίθεμεν την δημοσίευσιν και εκτέλεσιν του παρόντος Προεδρικού Διατάγματος. 